**Білім беру саласы -**Денсаулық.

**Бөлімі-** Дене шынықтыру.

**Мақсаты-**Балаларды доппен ойнауға, ойынның ережесін сақтауға үйрету. Дене шынықтыру сабағына қызығушылығын, қозғалыс әрекеттерін арттыру. Ертегі арқылы балалардың адамгершілік сезімін тәрбиелеу.

**Көрнекі құралдар-** доптар, арқан, төсбелгі, кейіпкерледің киімдері.

**Қатысушылар-** бауырсақтар, қоян, қасқыр, аю, түлкі.

**Сабақ барысы-**

**Ұйымдастыру кезеңі-** Балалар, сендер «Бауырсақ» туралы ертегіні білесіңдер. Бүгінгі біздің танысатын ертегі де бауырсақ туралы, бірақ қысқы бауырсақ туралы.

Баяғыда бір бауырсақ болыпты. Бірақ ол жай бауырсақ емес, алтыннан да емес, қамырдан да емес, ол-қыстың аппақ қарынан жасалған бауырсақ. Ол мұздан қатырған үйде тұрыпты. Таңғы асына ол көк мұз, ал кешкі асқа балмұздақ жейді екен. Ол қардың үстімен сырғанағанды жақсы көреді.

-Қане, балалар, біз әртүрлі қимылды жаттығулар жасай отырып, ертегіні ары қарай тыңдайық.

-Бауырсақ шыршалардың жанымен сырғанап өтеді (жайлап жүреміз).

-Содан кейін бауырсақ жылдам-жылдам жотадан сырғанап түсті (жүгіреміз).

Сырғанап келе жатса, алдынан қоянды кездестіреді.

**Қоян-** Бауырсақ, мен сені жеймін.

**Буырсақ-** Мен жай бауырсақ емеспін, мен қысқы бауырсақпын. Мені жеуге болмайды, тамағың ауырады.

**Қоян-**Онда сен бірігіп достарыңмен, доппен би билеп беріңдер (балалар доппен би билейді).

Қоянға олардың биі ұнайды да, оларды жібере салады. Бауырсақ ары қарай сырғанай жөнеледі. Жотадан сырғанай-сырғанай ол үлкен болады, алдынан қасқыр шыға келеді.

**Қасқыр-** Баурсақ, бауырсақ мен сені жеймін.

**Бауырсақ-** Мен жай бауырсақ емеспін. Мен суық, қысқы бауырсақпын. Мені жесең ауырып қаласың.

**Қасқыр-** Онда маған қазақтың ұлттық ойынын көрсет.

**Бауырсақ-** Мен «Арқан тартыс» ойынын білемін. («Арқан тартыс» ойынын ойнау)

-Қасқыр да бауырсақтың күшті, мықты екенін көріп, оны жібере салады. Бауырсақ сырғанай-сырғанай тіпті үлкен болады. Алдынан аю кезігеді.

**Аю-** Өзімнің қарным ашып тұрғанда, мынау келе жатқан не болды екен?

Өзі аппақ, үлкен екен. Мен сені қазір жеймін.

**Бауырсақтар-** Бұл-мен ғой, қысқы бауырсақ. Мені жеме, әйтпесе ауырып қаласың.

**Аю-** Онда, мен сені жемей-ақ қояйын. Сен маған орыстың ұлттық ойынын көрсетші. («Аю» ойыны).

-Міне, бауырсақ аюдан да кетіп қалды, сырғанап, домалап келе жатып алдынан түлкіні кездестіреді.

**Түлкі-** Мен сені жемесем жемей-ақ қояйын. Маған жақсы бір ойын көрсетші.

**Бауырсақ-** Мен «Тулкі» ойынын білемін. Кел, ойнайық.

**«Түлкі мен бауырсақ» ойыны.**

-Бауырсақ ары қарай домалап, сырғанап кете барды. Ол алдынан кездескен барлық аңдардан, осылайша құтылып кетті.

**Құрастыр. –** Балалар, қанеки, барлығымыз бауырсаққа ұқсайтын үлкен және дөңгелек шеңбер жасайық.

Үйге барғанда бүгінгі ертегімізді айтып беріңдер, балалар.